gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8364, del 20-08-2018 (2018/7837)

Resolució de 20 de juny de 2018, de la Subdirecció General de Relacions Laborals, per la qual s'anuncia el depòsit dels estatuts de l'organització denominada Associació Empresarial de Tecnologies Lliures de la Comunitat Valenciana (AETLCV).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7837


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 20 de juny de 2018, de la Subdirecció General de Relacions Laborals, per la qual s'anuncia el depòsit dels estatuts de l'organització denominada Associació Empresarial de Tecnologies Lliures de la Comunitat Valenciana (AETLCV). [2018/7837]  
Ha sigut admés el depòsit dels Estatuts de l'organització denominada: Associació Empresarial de Tecnologies Lliures de la Comunitat Valenciana (AETLCV), al comprovar-se que reuneix els requisits previstos en la Llei 19/1977, d'1 d'abril, per la qual es regula el dret d'associació sindical (BOE 4 d'abril) i el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
Els estatuts i l'acta de constitució apareixen subscrits, entre altres, per José Salvador Vanaclocha, Jorge Serna Revert i per Alejandro López Santacreu, tots ells en qualitat de promotors.  
S'indica que l'àmbit territorial és la Comunitat Valenciana.  
Es disposa la publicitat de la present resolució, per mitjà de la seua publicació en el Diari Oficial de la Generalitat Valenciana.  
La competència de la Subdirecció General de Relacions Laborals ve determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 20 de juny de 2018.- El subdirector General de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8345, del 24-07-2018 (2018/6878)

Informació pública del projecte d'escut municipal.
--------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6878


Organisme emissor
:   Ajuntament de Senyera

Tipus de document
:   Anunci

Informació pública del projecte d'escut municipal. [2018/6878]  
Vist l'acord adoptat pel Ple de l'Ajuntament en sessió ordinària celebrada el dia 29 de juny de 2018, en el qual s'aprova el projecte d'Escut Municipal del municipi de Senyera, d'acord amb la proposta elaborada pel Consell Tècnic d'Heràldica i Vexil·lologia.  
  
Mitjançant este edicte, l'expedient queda sotmès a informació pública per termini de 20 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana i en el tauler d'anuncis als efectes del que estableix l'article 18 del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Durant dit termini, la documentació podrà ser examinada per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest Ajuntament:   
http://senyera.sedelectronica.es/  
En el cas que no s'interposen reclamacions en el període d'exposició pública la seua aprovació serà definitiva.  
  
Senyera, 9 de juliol de 2018.- L'alcaldessa: Francisca María Momparler Orta.
Diari Oficial de la Generalitat Valenciana


Sumari del DOGV 8254, del 14-03-2018 (2018/1537)

Notificació de la sentència dictada en el judici verbal número 126/2016.
------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1537


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 126/2016. [2018/1537]  
Demandant: Recambios Colón Catarroja, SA.  
Procurador/a: -  
Demandat: Octavio Atencia Calleja.  
Procurador/a: -  
M.ª Isabel Boguña Pacheco, lletrada de l'Administració de justícia del Jutjat Mercantil número 1 de València, faig saber que en actuacions de judici verbal (250.2) seguides davant d'aquest jutjat amb el número 000126/2016, s'ha dictat Sentència de 17 de juny de 2016, l'encapçalament i dispositiva de la qual és el tenor següent:  
  
«Primer. L'esmentada mercantil actora, en data 29 de gener de 2016, va presentar demanda de judici verbal, contra Octavio Atienza Calleja, com a administrador únic de la societat Calletruck, SL, que exercita l'acció de responsabilitat solidària per deutes socials d'acord amb l'article 367 LSC, en el qual després d'exposar els fets i fonaments de dret que va estimar oportuns, suplicava que es dictara sentència per la qual es condemne a la part demandada a pagar-li la quantitat de 1.441,88 euros, més interessos legals, i costes de procediment.  
Segon. Per Decret de 4 de febrer de 2016 es va admetre a tràmit la demanda i se cita el demandat perquè en el termini de 10 dies conteste la demanda.  
El demandat va ser citat personalment per mitjà de correu certificat de 24 de maig de 2016.  
La part demandada no es va personar en les actuacions dins del termini concedit, per la qual cosa va ser declarat en rebel·lia mitjançant la diligència d'ordenació de 10 de juny de 2016, en la qual es van deixar les actuacions concluses per a sentència, atés que la part actora no va sol·licitar la celebració de la vista.  
Estime totalment la demanda interposada per Juan Tamarit Esteve, en nom de la mercantil Recambios Colón Catarroja, SA, contra Octavio Atencia Calleja, en rebel·lia processal, i condemne el demandat a abonar, com a obligat solidari, a la part actora la quantitat de 1.441,88 euros de principal, més els respectius interessos moratoris exposats en el fonament Quart, i les costes causades en aquest procediment.  
  
Notifiqueu a les parts i feu-los saber que contra aquesta sentència no es pot interposar cap recurs, atenent la quantia litigiosa, d'acord amb l'article 455 de la Llei d'enjudiciament civil.  
Així, aquesta és la sentència, que pronuncie, mane i firme.»  
  
I perquè servisca de notificació als demandats Octavio Atencia Calleja, en parador ignorat, estenc aquest edicte, per duplicat, perquè s'ha extraviat el lliurat de 14 d'octubre de 2016.  
  
València, 31 de juliol de 2017.- La lletrada de l'Administració de justícia: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 8256, del 16-03-2018 (2018/2724)

Informació pública del projecte de servei públic de transport CV-002, Vinaròs - Benicarló - Peníscola.
------------------------------------------------------------------------------------------------------

### Dades del document

Número de DOGV
:   8256

Data del DOGV
:   16-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2724


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del projecte de servei públic de transport CV-002, Vinaròs - Benicarló - Peníscola. [2018/2724]  
La Direcció General d'Obres Públiques, Transport i Mobilitat ha aprovat inicialment el projecte de servei públic de transport CV-002, Vinaròs - Benicarló - Peníscola, i l'ha sotmés a informació pública, de conformitat amb el que disposa l'article 26 de la Llei 6/2011, d'1 d'abril, de mobilitat de la Comunitat Valenciana.  
L'esmentat projecte inicial pot consultar-se en la següent adreça web: http://www.habitatge.gva.es/va/web/transportes/proy-inf-publica0 o de forma presencial en els serveis centrals de la Conselleria d'Habitatge, Obres Públiques i Vertebració del Territori de la ciutat administrativa 9 d'Octubre, torre 1, carrer de la Democràcia, 77, planta 9a, de València (46749).  
El termini de presentació d'al·legacions és de 20 dies hàbils comptats a partir de l'endemà de publicació del present anunci en el Diari Oficial de la Generalitat Valenciana.  
L'enllaç de la Seu Electrònica de la Generalitat Valenciana per a presentar les al·legacions és:  
http://www.gva.es/va/inicio/procedimientos'id\_proc=18662&version=amp  
  
València, 7 de març de 2018.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8272, del 12-04-2018 (2018/2783)

Informació pública relativa a la sol·licitud de concessió administrativa per a l'ocupació i explotació d'un local regulador de venda de peix al port de Cullera.
----------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2783


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la sol·licitud de concessió administrativa per a l'ocupació i explotació d'un local regulador de venda de peix al port de Cullera. [2018/2783]  
Vicente Pérez Crespo, en qualitat de patró major de la Confraria de Pescadors de Cullera, ha presentat sol·licitud de concessió administrativa per a l'ocupació i explotació d'un local regulador de venda de peix al port de Cullera.  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptat des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.   
  
L'expedient queda de manifest en les dependències següents:  
Conselleria d'Habitatge, Obres Públiques i Vertebració del Territori  
  
Servei d'Explotació de Ports  
C/ de la Democràcia, 77.  
46739 València.  
  
València, 7 de març de 2018. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8370, del 28-08-2018 (2018/8056)

Informació pública de la modificació puntual número 2/2015 del Pla general d'ordenació urbana relativa al vial Rivera Forner.
-----------------------------------------------------------------------------------------------------------------------------

### Dades del document

Número de DOGV
:   8370

Data del DOGV
:   28-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8056


Data del document
:   20-08-2018

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * pla d'urbanisme
    * administració local

Informació pública de la modificació puntual número 2/2015 del Pla general d'ordenació urbana relativa al vial Rivera Forner. [2018/8056]  
Referència: 2015/44620114J  
Assumpte: modificació puntual 2/2015 vial José Rivera Forner  
Procediment: modificacions del PGOU  
Urbanisme i Medi Ambient (JEG)   
Vista la Resolució d'Alcaldia d'aquest ajuntament, en data 17 d'agost de 2018, número 2095/2018, s'acorda sotmetre a informació pública, a través d'anuncis en el Diari Oficial de la Generalitat Valenciana i en un diari no oficial d'àmplia difusió en la localitat durant un període de 45 dies, la modificació puntual número 2/2015 del Pla general d'ordenació urbana d'Orpesa, relativa al vial Rivera Forner.  
  
S'exposa al públic l'expedient de referència, en la pàgina web de l'Ajuntament d'Orpesa www.oropesadelmar.es, en compliment del disposat en l'article 86 de la Llei 30/1992 del procediment administratiu comú, amb la finalitat que els qui es consideren afectats puguen formular per escrit, que presentaran en l'oficina de Registre de l'Ajuntament, les observacions pertinents, durant el termini de 45 dies.  
  
  
Orpesa, 20 d'agost de 2018.- L'alcalde: Rafael Albert Roca.
Diari Oficial de la Generalitat Valenciana


Sumari del DOGV 8438, del 05-12-2018 (2018/11393)

RESOLUCIÓ de 27 de novembre de 2018, de la Universitat d'Alacant, per la qual s'adjudiquen places de professorat contractat doctor.
-----------------------------------------------------------------------------------------------------------------------------------

### Dades del document

Número de DOGV
:   8438

Data del DOGV
:   05-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11239


Data del document
:   27-11-2018

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de novembre de 2018, de la Universitat d'Alacant, per la qual s'adjudiquen places de professorat contractat doctor. [2018/11331]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 21 de maig de 2018 (DOGV 30.05.2018), i a proposta de la comissió de selecció jutjadora de les places que se detallen a continuació:  
  
Plaça número DC04211 de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, s'adjudica aquesta plaça a Paula Gabriela Benavídez Lozano.  
  
Plaça número DC04236 de l'àrea de coneixement de Teoria i Història de l'Educació, Departament de Didàctica General i Didàctiques Específiques, s'adjudica aquesta plaça a Gladys Merma Molina.  
  
Plaça número DC04346 de l'àrea de coneixement de Infermeria, Departament de Infermeria, s'adjudica aquesta plaça a Antonio Oliver Roig.  
  
Plaça número DC04472 de l'àrea de coneixement de Didàctica de la Llengua i la Literatura, Departament de Innovació i Formació Didàctica, s'adjudica aquesta plaça a María Teresa del Olmo Ibáñez.  
  
Plaça número DC04484 de l'àrea de coneixement de Teoria i Història de l'Educació, Departament de Didàctica General i Didàctiques Específiques, s'adjudica aquesta plaça a María Luisa Rico Gómez.  
  
Contra la present resolució, que esgota la via administrativa, es podrà interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposa els articles 123 i 124 de la Llei 39/2015.  
  
  
Alacant, 27 de novembre de 2018.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8239, del 21-02-2018 (2018/1631)

Extracte de la convocatòria del Programa de doble doctorat internacional - cotutela internacional 2017-2018.
------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1631


Data del document
:   08-02-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la convocatòria del Programa de doble doctorat internacional - cotutela internacional 2017-2018. [2018/1631]  
BDNS (identif.): 386443.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de la UMH per a fer una estada acadèmica en el marc del Programa de doble doctorat internacional - cotutela internacional.  
  
  
Segon. Objecte  
La present convocatòria està destinada a seleccionar els estudiants de la UMH per a fer una estada acadèmica en el marc del Programa de doble doctorat internacional - cotutela internacional.  
  
Tercer. Bases reguladores  
Accessibles en:  
http://registro.umh.es/files/2018/02/RE\_2018\_001\_1741.pdf  
  
Quart. Quantia  
L'import de les ajudes UMH ascendeix a un total màxim de 10.000 euros. El de l'ajuda per beneficiari serà 400 euros mensuals fins a un màxim de nou mesos. Així mateix, se li abonarà una ajuda única en concepte de borsa de viatge que es distribuirà de la manera següent:  
  
 - Per a estades en la UE: 400 euros.  
 - Per a estades de fora de la UE: 800 euros.  
   
Cinqué. Termini de presentació de sol·licituds  
El termini de presentació de sol·licituds serà de 10 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Aquesta beca no té per objecte cobrir necessàriament la totalitat de les despeses dels estudiants a l'estranger, sinó ajudar a sufragar, totalment o parcialment, els costos de matrícula (si n'hi ha), desplaçament, manutenció i allotjament. En cas de sobrar recursos, aquests es podran destinar a incrementar l'import de les ajudes corresponents a programes de doble màster UMH.  
  
Elx, 8 de febrer de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8248, del 06-03-2018 (2018/2091)

Informació pública de la proposta de modificació puntual del PGOU, en l'illa compresa entre els carrers Salvador Allende, Agres, Vistabella i Tibi, i els articles 350, 469 i 473 de la normativa urbanística.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8248

Data del DOGV
:   06-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2091


Data del document
:   27-02-2018

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de la proposta de modificació puntual del PGOU, en l'illa compresa entre els carrers Salvador Allende, Agres, Vistabella i Tibi, i els articles 350, 469 i 473 de la normativa urbanística. [2018/2091]  
El Ple de l'Ajuntament, en sessió celebrada el dia 26 de febrer de 2018, va acordar:  
Únic. Aprovar inicialment i sotmetre a informació pública i consultes durant un termini de 45 dies, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió en la localitat, la proposta de modificació puntual del PGOU en l'illa compresa entre els carrers Salvador Allende, Agres, Vistabella i Tibi, i els articles 350, 469 i 473 de la normativa urbanística.   
  
Durant el dit termini, que començarà a comptar des de l'endemà de la publicació de l'anunci en el DOGV, la documentació podrà ser examinada per qualsevol interessat en el Departament d'Urbanisme i en l'adreça electrònica http://www.alcoi.org, perquè es formulen les al·legacions que s'estimen pertinents.  
  
Alcoi, 27 de febrer de 2018.- L'alcalde: Antonio Francés Pérez.
Diari Oficial de la Generalitat Valenciana


Sumari del DOGV 8257, del 20-03-2018 (2018/1924)

Notificació de la sentència dictada en el judici verbal número 1950/2015.
-------------------------------------------------------------------------

### Dades del document

Número de DOGV
:   8257

Data del DOGV
:   20-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1924


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 1950/2015. [2018/1924]  
Demandant: Lazora, SA.  
Procuradora: María Ángeles Esteban Álvarez.  
Demandats: Silvia Fabuel Llorens i Miguel Ángel Madrigal Medina.  
Miguel Ángel García Herrera, secretari del Jutjat de Primera Instància número 7 de València, faig saber que, en aquest jutjat del meu càrrec, se seguix el procediment abans referenciat a instàncies de María Ángeles Esteban Álvarez, en nom i representació de Lazora, SA, contra Silvia Fabuel Llorens i Miguel Ángel Madrigal Medina, en el qual, per resolució de data de hui, he disposat, com ho verifique, notificar la sentència dictada en les actuacions indicades als demandats, Silvia Fabuel Llorens i Miguel Ángel Madrigal Medina, en parador desconegut.  
  
La part dispositiva de la indicada sentència literalment és com segueix:  
  
«Fallo  
Estime la demanda interposada per la procuradora María Ángeles Esteban Álvarez en nom i representació de Lazora, SA, i condemne Silvia Fabuel Llorens i Miguel Ángel Madrigal Medina al pagament, a l'actora, de la quantitat de 383,13 euros i al pagament sobre l'anterior quantitat, en concepte d'interessos amb el tipus de l'interés anual legal dels diners a comptar de la data d'interposició de la demanda, 15 de novembre de 2015.  
I condemne Silvia Fabuel Llorens i Miguel Ángel Madrigal Medina, al pagament de les costes processals produïdes en aquesta instància.  
  
Notifiqueu aquesta resolució a les parts, que no és susceptible de recurs d'apel·lació.  
Lliureu un testimoniatge d'aquesta resolució per a la seua unió a les actuacions amb incorporació de l'original en el llibre de sentències.  
Aquesta és la meua sentència, que pronuncie, mane i firme.»  
  
Publicació. L??anterior sentència ha sigut firmada, llegida i publicada pel magistrat jutge que la subscriu, mentre celebrava audiència pública el dia. En done fe.  
I perquè servisca de notificació de la sentència, s'expedeix aquest edicte.  
  
València, 26 de juny de 2017.- El secretari judicial: Miguel Ángel García Herrera.